கேள்வி: பிரதாபசிம்மன் - குழப்பக் காலம் 1736–1739 பற்றி விளக்கவும்.
பதில்: 1736 ஆம் ஆண்டில் துக்கேஜியின் மரணத்தைத் தொடர்ந்து, உள்நாட்டுக் குழப்பங்கள் தோன்றின. மன்னரின் மூத்த மகனான வெங்கோஜியும், பிற வாரிசுகளும், அரியணையேற போட்டியிட்டனர். அரியணையை இரண்டாம் வெங்கோஜி கைப்பற்றினார் என்றாலும் அவர் ஓராண்டு காலம் ஆட்சிபுரிந்த பிறகு இறந்தார். அவர் ஆட்சியின்போது, ஆரோக்கியமற்ற உடல் நிலையில் இருந்தபோதும், தஞ்சாவூரின் மீது படையெடுத்துவந்த சந்தா சாகிப்பை கடுமையாக எதிர்த்து அவர் திருச்சிராப்பள்ளி பின்வாங்கும்படி செய்தார். 1737 இல் வெங்கோஜி இறந்த பிறகு அவரது மனைவியான சுஜான்பாயி அரியணை ஏறினார். அப்போது தஞ்சாவூர் கோட்டையின் தளபதியாக சயீத் என்பவர் இருந்தார். தன் அதிகாரத்தைப் பெருக்கிக்கொண்ட சயீத், தன் சூழ்ச்சிகளால் 1738 இல் அரசி சுஜான்பாயியை சிறையிலடைத்து கைப்பாவை அரசராக காட்டுராஜா என்பவரை சாகுஜி என்ற பெயரில் சிம்மாசனத்தில் அமரவைத்தார். அவரும் ஓராண்டு காலத்தில் ஆட்சில் இருந்து அகற்றப்பட்டு, பிரதாபசிம்மன் அரசனாக்கப்பட்டார்.
கேள்வி: பிரதாபசிம்மன் - இறைமையை இழத்தல் பற்றி தகவல் சொல்.
பதில்: துவக்கத்திலிருந்தே, ஆற்காடு நவாப்பான முகமது அலி பிரதாப்சிங்கோடு நல்ல உறவில் இல்லை, தஞ்சாவூரை தன் ஆட்சிப் பகுதியுடன் இணைக்கவே விரும்பினார். இருப்பினும், பிரதாபசிம்மன் தனது நலன்களுக்காக முகமது அலியுடன் சங்கடமான கூட்டணியைக் கொண்டிருந்தார். ஏழாண்டு போருக்குப் பிறகு இருவருக்கும் இடையிலான உறவு கொதிநிலையை அடைந்தது. இருப்பினும், இந்த இருவரின் பொதுவான நட்பு சக்தியான, பிரித்தானிய கிழக்கு இந்திய நிறுவனம், இருவருக்கும் இடையில் சமாதானத்தை ஏற்படுத்தியது. இறுதியில் ஆற்காடு நவாபிற்கு ஆண்டுதோறும் இருபது லட்சத்தை கப்பமாக செலுத்த அரசர் ஒப்புக்கொண்டார். அதற்குப் பதிலாக, கோயிலடி மற்றும் எல்லங்காடு ஆகியன தஞ்சாவூருக்கு வழங்கப்பட்டன. இதன்காரணமாக தஞ்சாவூரின் இறைமை பறிபோனது.
கேள்வி: பிரதாபசிம்மன் - இறப்பு குறித்து விரிவாக சொல்லுங்கள்.
பதில்: 24 ஆண்டுகள் ஆட்சிபுரிந்த பிரதாபசிம்மன் 1763 திசம்பர் 16 அன்று இறந்தார்.[//en.wikipedia.org/wiki/Pratap_Singh_of_Thanjavur%23Subramanian K. R. Subramanian], Pg 57 இவரது மூன்றாவது மனைவியும், ஐந்தாவது மனைவியும் உடன்கட்டை ஏறல். இதையடுத்து இவரது மூத்த மகன் துளஜேந்திர ராஜா அரியணை ஏறினார்.